laion/Wikipedia-Exotic huggingface dataset:
הרולד א. ורמוס

הרולד א. ורמוס (באנגלית: Harold Eliot Varmus‏; ‏נולד ב־18 בדצמבר 1939) הוא ביולוג יהודי-אמריקאי, שזכה בפרס נובל לפיזיולוגיה או לרפואה לשנת 1989 (יחד עם ג'. מייקל בישופ) על כך שהראו כי אונקוגנים ברטרו-וירוס הם פרוטו-אונקוגנים מותמרים, ומצויים באדם וביצורים רבים נוספים. ורמוס נולד בניו יורק, ארצות הברית ב-1939 להוריו היהודים, ביאטריס ופרנק ורמוס. קיבל תואר ראשון בספרות אנגלית מאוניברסיטת הרווארד, קיבל תואר שני באוניברסיטת קולומביה בתחום הרפואה ודוקטורט באוניברסיטת קליפורניה בסן פרנסיסקו. בשנת 1985 זכה ורמוס בפרס נובל לפיזיולוגיה או לרפואה (יחד עם ג'. מייקל בישופ) על כך שהראו כי אונקוגנים ברטרו-וירוס הם פרוטו-אונקוגנים מותמרים, ומצויים באדם וביצורים רבים נוספים. ורמוס עזר להוציא לאור את כתב העת הראשון בקבוצת PLoS ב-13 באוקטובר 2003. זהו מיזם תוכן חופשי העוסק בהוצאה לאור של מספר כתבי עת מדעיים בביולוגיה וברפואה. כיהן בתפקידי מנהל בכירים במערכת המחקר הרפואי בארצות הברית. ב-1993 מינה אותו ביל קלינטון לראש המכונים הלאומיים לבריאות, תפקיד שבו כיהן עד 1999, וב-2008 מינה אותו ברק אובמה לכהן כמנהל ה-14 של המכון הלאומי לסרטן, תפקיד שמילא עד התפטרותו ב-2015. בשנת 1969 נשא לאישה את העיתונאית קונסטנס לואיז קייסי. לזוג שני בנים. על שמו של ורמוס נקרא רחוב בראשון לציון. פרק זה לוקה בחסר. אנא תרמו לוויקיפדיה והשלימו אותו. 1985 - פרס נובל לפיזיולוגיה או לרפואה PLoS הרולד א. ורמוס, באתר פרס נובל (באנגלית) דפי מידע על ורמוס, באתר המכונים הלאומיים לבריאות הרולד א. ורמוס, אנשי סגולה - יהודים זוכי פרס נובל, באתר בית התפוצות. הרולד א. ורמוס, באתר אנציקלופדיה בריטניקה (באנגלית) מיכאל שלזינגר, אונקוגן, באתר סנונית אנדרו פולק‏, טיפול ממוקד יהפוך הסרטן למחלה כרונית, באתר וואלה, 14 ביוני 2004 מערכת החדשות - אושרת קוטלר, תשכחו מכל מה שחשבתם: הכתבה שכל אחד צריך לראות - למה אנחנו באמת חולים בסרטן?, באתר nana10‏, 16 בינואר 2016 אחיה אורבך, התא שיודע לעשות הכול, באתר הספרייה הווירטואלית של מטח סוכנויות הידיעות, משכורות בכירים בארגונים לא למטרות רווח בארה"ב עלו ב-2005 ב-4.8% לסכום ממוצע של 327,575 דולר לשנה, באתר TheMarker‏, 25 בספטמבר 2006 חן פונדק, פורצים את הגן האקדמי הסגור, באתר כלכליסט, 5 בפברואר 2013 מערכת אתר הידען, ‏כתב עת מקוון חדש קורא תיגר על מדיניות הפרסום של Nature וScience, באתר "הידען", 19 באוקטובר 2003
ניקולס גורובסוב

ניקולס מרטין גורובסוב (בספרדית: Nicolás Martín Gorobsov; נולד ב-25 בנובמבר 1989) הוא כדורגלן ארגנטינאי המשחק בעמדת הקשר בז'לגיריס וילנה מליגת העל הליטאית. גורובסוב נולד בעיר סן פדרו בצפון פרובינציית בואנוס איירס שבארגנטינה. סבו של אביו היה רוסי יליד קישינב (כיום בירת מולדובה). משפחתו היגרה עמו לאיטליה בהיותו בן 14 וכך הוא מחזיק באזרחות כפולה - ארגנטינאית ואיטלקית. כנער בארגנטינה, החל גורובסוב לשחק בתפקיד חלוץ שני, ובאיטליה עבר לשחק כקשר מרכזי. גורובסוב שיחק במחלקת הנוער של ויצ'נצה, ובעונת 2007/2008 ערך את הופעת הבכורה שלו בקבוצה הבוגרת של המועדון, במשחק מול לצ'ה בסרייה ב'. בשנת 2009 רכשה קבוצת טורינו מחצית מהבעלות על השחקן, ולאחר שערך 15 הופעות במדי הקבוצה בסרייה ב' הוא הושאל לקבוצת צ'זנה מהסרייה א', אך במדיה ערך הופעה אחת בלבד. בעונת 2011/2012 הושאל לקבוצת פוליטכניקה טימישוארה מליגת העל הרומנית. בקיץ 2012 חזר לטורינו אך לא שיחק במדי הקבוצה, ובינואר 2013 הושאל לקבוצת נוצ'רינה מהליגה השלישית באיטליה. בקיץ 2013 חזר גורובסוב לרומניה והושאל לקבוצת פולי טימישוארה, שהוקמה במקום קבוצת פוליטכניקה טימישוארה שפורקה בינתיים. ביולי 2014 חתם בקבוצת טרגו מורש, ובעונתו הראשונה בקבוצה היא סיימה במקום השני בליגת העל הרומנית. בעונת 2015/2016 כבש גורובסוב ארבעה שערי ליגה, והקבוצה סיימה במקום השישי בטבלה. ביולי 2016 הגיע גורובסוב לישראל, וחתם לשנתיים בקבוצת הפועל תל אביב. ב-30 ביולי ערך את הופעת הבכורה שלו במדי הקבוצה ובישל את השער הראשון בניצחון 0:2 על בני יהודה במסגרת גביע הטוטו. ב-23 באוגוסט ערך את הופעת הבכורה שלו בליגת העל, בהפסד 1:0 למכבי חיפה במחזור הפתיחה של העונה. גורובסוב ערך בסך הכל ארבע הופעות בגביע הטוטו וחמש הופעות בליגת העל, ובנובמבר 2016 שוחרר מהקבוצה. ב-1 במרץ 2017 חזר גורובסוב לטרגו מורש, ובתום העונה שוחרר מהמועדון. במרץ 2018 עבר לארצות הברית וחתם במיאמי יונייטד. ב-27 ביוני 2018 חזר לליגת העל הרומנית כאשר חתם בקונקורדיה קיאז'נה הרומנית, וב-2 ביולי 2019 עבר לקבוצת וולונטרי. בספטמבר 2020 חתם בסודובה הליטאית. בינואר 2022 חתם בז'לגיריס וילנה. ניקולס גורובסוב, באתר ההתאחדות לכדורגל בישראל ניקולס גורובסוב, באתר Transfermarkt ניקולס גורובסוב, באתר Soccerway ניקולס גורובסוב, באתר WorldFootball.net ניקולס גורובסוב, באתר FootballDatabase.eu דוד נתן, ניקולאס מרטין גורובסוב חתם בהפועל ת"א, באתר ynet, 2 ביולי 2016 שי ארצי, לא הגיע לינואר: גורובסוב נחתך מהפועל ת"א, באתר nrg‏, 13 בנובמבר 2016 העברות בעולם - 27.6: יובנטוס רכשה את קאנסלו, טאדיץ' עובר לאייאקס, באתר וואלה, 27 ביוני 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולס גורובסוב".
ורמוס

האם התכוונתם ל... הרולד א. ורמוס – ביולוג יהודי אמריקאי, שזכה בפרס נובל לפיזיולוגיה או לרפואה רועי ורמוס – מנכ"ל פסגות בית השקעות לשעבר
אבא גוריון איש צידן

אבא גוריון איש צידן היה תנא בדור הרביעי או החמישי, בסביבות מאה ה-2 לספירה. נשארו ממנו מאמרי אגדה שאמר בשם אבא שאול ורבן גמליאל. שמו מוזכר במשנה פעם אחת בלבד, בה הוא מוסר מאמר אגדה בשם אבא גוריא: לא ילמד אדם את בנו חמר, גמל, ספר, ספן, רועה, וחנווני, שאומנותן אומנות לסטים — משנה, מסכת קידושין, פרק ד', משנה י"ד מאמר זה מובא גם במסכת סופרים, שם הגרסה היא שאבא גוריון מסרו בשם "אבא גוריין". על פי גרסת ההתלמוד הירושלמי אבא גוריון מסר מאמר זה בשם אבא שאול, והובא שם מאמר נוסף בסגנון דומה, שמסר בשם אבא שאול: רוב חמרים רשעים, רוב גמלין כשירין, רוב ספנים חסידים, רוב ממזרין פקחין, רוב עבדים נאים, רוב בני אבות ביישנים, רוב בנים דומין לאחי האם, כשר שברופאים לגיהנום, הכשר שבטבחין שותף עמלק — תלמוד ירושלמי, מסכת קידושין, פרק ד', הלכה י"א אחד המדרשים על מגילת אסתר נקרא מדרש אבא גוריון מפני שהוא פותח בחמישה דברים שאמר אבא גוריון איש ציידן (תרגום חופשי מארמית): משרבו דייני שקר – רבו עדי שקר. משרבו דלטורים – ממונם של הבריות נבזז. משרבו חצופי פנים – ניטל הוד והדר ויקר מן הבריות. משעה שאמר קטן לגדול "אני גדול ממך" – התקצרו שנותיהם של בני האדם (חלק זה אינו מובא באסתר רבה). משעה שהכעיסו הבנים החביבים במעשיהם את אביהם שבשמים – העמיד עליהם מלך חנף, שהוא אחשוורוש. באסתר רבה מובא מאמר זה ללא הדבר הרביעי, ושם אבא גוריון מוסר את המאמר בשם רבן גמליאל. שמו השני "גוריון" נכתב במקורות ארץ ישראליים "אוריון" או "אוריין", והג' התחלפה בא' כפי שמצוי במבטא אנשי ירושלים. שם מקומו השתבש בכמה צורות, בהן "ציידן", "צדיין", "ציידין". יש אומרים שמדובר בעיר המפורסמת צידון, ויש הסוברים שמדובר בתל בית צידה, שנכתבה בלא וא"ו כדי להבדילה מצידון. רבי אברהם בן הגר"א כתב שאולי שהוא אבא הדורש המוזכר בשמות רבה (מב, א) ובספרי דברים. שמואל קליין זיהה אותו עם אבא יודן איש צידן. שלום (בן יחזקאל) אלבק, אבא גוריון, משפחות סופרים, ורשא תרס"ג, עמ' 98, באתר אוצר החכמה (צפייה חופשית – מותנית ברישום) יהודה דוד אייזנשטיין, ‏"אַבָּא גּוֹריוֹן, מדרש", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק א, עמודים 7–8, באתר היברובוקס הרב אהרן הימן, "אבא גוריון איש ציידין", תולדות תנאים ואמוראים, לונדון, תר"ע, באתר ויקיטקסט יחיאל מיכל גוטמן ומ. קליין, "אַבָּא גוּרְיוֹן (גוּרְיָן, אוֹרְיָן, אוֹרְיָין)", אשכול - אנציקלופדיה ישראלית, כרך א', בעריכת יעקב קלצקין, הוצאת אשכול, ברלין-ירושלים 1929, עמ' 30, באתר אוצר החכמה מרדכי מרגליות (עורך), "אבא גוריון (אוריון) איש צידן", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 6 יהודה דוד אייזנשטיין באוצר ישראל, מצדד בגרסה זו במשנה מסר רבי יהודה מאמר זה "בשמו", ופירשו המפרשים שהוא מסר בשם אבא גוריא, אך לפי הירושלמי הכוונה לאבא גוריון מסכת סופרים, פרק ט"ו, הלכה י' שלמה בובר (עורך), מדרש אבא גוריון, ספרי דאגדתא, דפוס ראם, וילנא תרמ"ז, באתר היברובוקס אסתר רבה, פתיחתא, ט' משפחות סופרים, אשכול – אנציקלופדיה ישראלית שמואל קליין, עבר הירדן היהודי, וינה תרפ"ה, עמ' 34, באתר אוצר החכמה ישעיהו פרס, צַיְדָן, ארץ ישראל: אנציקלופדיה טופוגרפית היסטורית, כרך ד, הוצאת ראובן מס, ירושלים 1995, עמ' 795, באתר אוצר החכמה (צפייה חופשית – מותנית ברישום) רבי אברהם בן הגר"א, מדרש אבא גוריון, רב פעלים, ורשה תרנ"ד, אות א', עמ' 28, באתר היברובוקס
תל גיבורים (חולון)

תל גיבורים היא שכונת מגורים בצפון חולון הגובלת בשכונת נווה עופר (תל כביר) שבדרום תל אביב. בשכונה נתגלו קברי פיר מתקופת הברונזה התיכונה. השכונה נבנתה בשנות ה-50 ונקראה כך לזכר לוחמי חטיבת גבעתי שנפלו במלחמת העצמאות בקרב לשחרור תל א-ריש והפילבוקס שבראשו (קרב שנערך במסגרת מבצע חמץ). בהמשך ניטע פארק הפילבוקס שמהווה את הפארק השני בגודלו בעיר ואחד היפים בה. קבוצת צפרירים חולון הוותיקה הוקמה בשכונה ואימוניה התקיימו ב"מגרש הפחים" שבמרכז השכונה, במשך שנים רבות. במהלך השנים התרכזה בשכונה אוכלוסייה דלת אמצעים. עיריית חולון בראשותו של חיים קוגל החליטה על פתיחת בית הספר "המגינים" בשנת 1950. שם בית הספר ניתן לכבוד חברי ההגנה תושבי העיר וסביבתה שנלחמו באזור ב- מלחמת העצמאות. בשנות ה-90 התקיים ניסיון מוצלח לשקמה באמצעות מיזמי מגורים "חולון הירוקה", "חולון הצעירה", ועוד מיזמי נדל"ן נוספים שבמסגרתם נבנו בשכונה מספר רב של בניינים חדשים עם פתרונות דיור משתלמים ולא יקרים. שכונת תל גיבורים מוכרת בזכות משרד הרישוי אשר נמצא מזרחית לפילבוקס. במזרח השכונה, בסמיכות לנתיבי איילון ומשרד הרישוי נמצא ה"קאנטרי קלאב" של חולון. כמו כן, המרכז הרפואי וולפסון נמצא בגבולה המערבי של השכונה עם העיר בת ים. על פי השנתון הסטטיסטי של עיריית חולון לשנת 2014, התגוררו בשנת 2013 בתל גיבורים 14,140 נפש. בשכונת המגורים ממוקמים חטיבת הביניים והתיכון למדעים ולאומניות על שם חיים הרצוג (לשעבר מת"ג- מקיף תל גיבורים). בשכונה ישנם עוד שני בתי ספר יסודיים, "המגינים" הישן יותר ו"עלומים" החדש יותר ויחד עם בית הספר היסודי כצנלסון משכונת גרין הסמוכה, אלו הם בתי הספר היסודיים המזינים את התיכון על שם חיים הרצוג. השכונה נודעה בעבר כשכונת פשע אך כיום השתקמה ומעמדה נחשב כשכונה בעלת מעמד סוציו-אקונומי בינוני-נמוך. בשכונה נמצא גם מתנ"ס קליין הכולל בתוכו אולם קטן. שטח השכונה מתחלק לשניים - חולון הירוקה שהוא חלק חדש בעל רבי קומות של 10-13 קומות וחלק ישן של שיכונים ישנים. בשכונה עוברים קווי אוטובוסים רבים בעיקר של חברת אגד. בקצה השכונה, נמצא מסוף האוטובוסים "וולפסון", סמוך למרכז הרפואי וולפסון. רון פלד, הסיפור שמאחורי תל גיבורים: הקרב על הפילבוקס, באתר ynet, 7 במאי 2008 גיא נרדי, תוכנית התחדשות תל גיבורים בחולון: האם השכונה תתחבר סוף-סוף לעיר, באתר Xnet‏, 19 בנובמבר 2016 שנתון סטטיסטי, עיריית חולון כיום שטחי מקוה ישראל הם חלק מפארק אריאל שרון
מסנן Root-raised-cosine

בעיבוד אותות, מסנן root-raised-cosine (בראשי תיבות: מסנן RRC), המכונה לעיתים מסנן square-root-raised-cosine (בראשי תיבות: מסנן SRRC), משמש כמסנן של שידור וקליטה בתקשורת ספרתית לביצוע סינון מתואם. שימוש במסנן זה עוזר למזעור תופעת ה־(ISI (Intersymbol Interference. שילוב תגובת ההלם של שני מסננים מסוג זה נותן תגובה זהה לזו של מסנן Raised cosine. המסנן מקבל את שמו מהעובדה שתגובת התדר שלו, H r r c ( f ) {\displaystyle H_{rrc}(f)} , היא השורש הריבועי של תגובת התדר של מסנן Raised cosine,  H r c ( f ) {\displaystyle H_{rc}(f)} : H r c ( f ) = H r r c ( f ) ⋅ H r r c ( f ) {\displaystyle H_{rc}(f)=H_{rrc}(f)\cdot H_{rrc}(f)} או: | H r r c ( f ) | = | H r c ( f ) | {\displaystyle |H_{rrc}(f)|={\sqrt {|H_{rc}(f)|}}} על מנת לקבל ISI מינימלי, תגובת התדר הכוללת של מסנן השידור, תגובת הערוץ ומסנן הקליטה צריכים לעמוד בתנאי נייקוויסט ל-ISI (הפרעה הדדית בין סימבולים). מסנן Raised cosine הוא המסנן הכי פופולרי שעומד בדרישה זו. חצי מהסינון הזה נעשה בצד המשדר וחצי בצד המקבל. בצד המקבל, תגובת הערוץ, אם היא יכולה להיות משוערכת כראוי, גם יכולה להיכנס לחשבון, כך שסה"כ תגובת התדר היא מסנן Raised cosine. מסנן RRC מאופיין על ידי שני ערכים; β, פקטור roll-off, ו Ts זמן סימבול. תגובת ההלם של מסנן זה יכולה להיות כדלקמן: h ( t ) = { 1 T s ( 1 − β + 4 β π ) , t = 0 β 2 T s [ ( 1 + 2 π ) sin ⁡ ( π 4 β ) + ( 1 − 2 π ) cos ⁡ ( π 4 β ) ] , t = ± T s 4 β 1 T s sin ⁡ [ π t T s ( 1 − β ) ] + 4 β t T s cos ⁡ [ π t T s ( 1 + β ) ] π t T s [ 1 − ( 4 β t T s ) 2 ] , otherwise {\displaystyle h(t)={\begin{cases}{\dfrac {1}{\sqrt {T_{s}}}}\left(1-\beta +4{\dfrac {\beta }{\pi }}\right),&t=0\\{\dfrac {\beta }{\sqrt {2T_{s}}}}\left[\left(1+{\dfrac {2}{\pi }}\right)\sin \left({\dfrac {\pi }{4\beta }}\right)+\left(1-{\dfrac {2}{\pi }}\right)\cos \left({\dfrac {\pi }{4\beta }}\right)\right],&t=\pm {\dfrac {T_{s}}{4\beta }}\\{\dfrac {1}{\sqrt {T_{s}}}}{\dfrac {\sin \left[\pi {\dfrac {t}{T_{s}}}\left(1-\beta \right)\right]+4\beta {\dfrac {t}{T_{s}}}\cos \left[\pi {\dfrac {t}{T_{s}}}\left(1+\beta \right)\right]}{\pi {\dfrac {t}{T_{s}}}\left[1-\left(4\beta {\dfrac {t}{T_{s}}}\right)^{2}\right]}},&{\mbox{otherwise}}\end{cases}}} , אך ישנן גם צורות אחרות לייצגו. בניגוד למסנן Raised cosine, תגובת ההלם היא לא אפס במרווחים של ± T s {\displaystyle \pm T_{s}} . עם זאת, בשילוב של מסנן השידור והקליטה מקבלים צורת מסנן Raised cosine אשר מתאפס במרווחים של ± T s {\displaystyle \pm T_{s}} . רק במקרה של β=0 מסנן ה-root-raised-cosine מתאפס במרווחים של  ± T s {\displaystyle \pm T_{s}} . כאשר פקטור ה־roll-off שווה לאפס (β=0) התגובה להלם הופכת להיות לצורה של sinc, וככל שערכו גדל כך התגובה להלם דועכת יותר מהר. מכיוון שלרוב מממשים את ה־RRC באמצעות מסנן ספרתי, המשמעות היא שצריך לשמור פחות דגימות של המסנן ולבצע פחות מכפלות וסיכומים כדי לסנן את האות. עם זאת ככל שהroll-off גדל התגובה בתדר יותר רחבה ולכן מבזבזת יותר רוחב סרט. ה־roll-off גם משפיע על ה־PAPR של האות ולכן צריך לבחור את ערכו בחוכמה בהתאם לתנאי המערכת בה עובדים. Proakis, J. (1995). Digital Communications (3rd ed.). McGraw-Hill Inc. ISBN 0-07-113814-5.
קריטריון נייקוויסט ל-ISI

בתקשורת, קריטריון נייקוויסט ל-ISI מתאר את התנאים בהם צריך ערוץ תקשורת לעמוד (כולל תגובות תדר של מסנני שידור וקליטה), על מנת שלא יהיו הפרעות בין סימבולים שכנים (ISI). קריטריון זה מספק שיטה עבור בניית פונקציות מוגבלות-סרט על מנת להתגבר על השפעות של ISI. כאשר מספר סימבולים משודרים ברצף (אחד אחרי השני) מעל ערוץ באפנון ליניארי (לדוגמה ASK, QAM וכו'), תגובת ההלם (או באופן שקול, תגובת התדר) של ערוץ גורם לסימבול משודר להתפשט בתחום הזמן. זה גורם ל-ISI, כי סימבולים ששודרו בעבר משפיעים על סימבולים שנקלטים כעת, ובכך מקטינים את הסיבולת לרעש. משפט נייקוויסט מקשר את התנאי הזה בתחום בזמן למקביל בתדר-תחום. קריטריון נייקוויסט קשור באופן הדוק למשפט הדגימה של שאנון-נייקוויסט, רק עם נקודת מבט שונה. הוא פותח על ידי הארי נייקוויסט. אם נסמן את תגובת ההלם של הערוץ כ-  h ( t ) {\displaystyle h(t)} , אז התנאי עבורו אין ISI  הוא: h ( n T s ) = { 1 ; n = 0 0 ; n ≠ 0 {\displaystyle h(nT_{s})={\begin{cases}1;&n=0\\0;&n\neq 0\end{cases}}} עבור כל מספר טבעי  n {\displaystyle n} , כאשר  T s {\displaystyle T_{s}} הוא זמן סימבול. משפט נייקוויסט אומר שהמשוואה הנ"ל בתחום הזמן שקולה למשוואה הבאה בתחום התדר: 1 T s ∑ k = − ∞ + ∞ H ( f − k T s ) = 1 ∀ f {\displaystyle {\frac {1}{T_{s}}}\sum _{k=-\infty }^{+\infty }H\left(f-{\frac {k}{T_{s}}}\right)=1\quad \forall f} , כאשר  H ( f ) {\displaystyle H(f)} הוא התמרת פורייה של h ( t ) {\displaystyle h(t)} . זהו קריטריון נייקוויסט ל-ISI. קריטריון זה יכול להיות מובן באופן אינטואיטיבי באופן הבא: העתקים מוזזים בתדר של H(f) צריכים להסתכם לערך קבוע. בפועל, קריטריון זה מוחל על סינון baseband על ידי התייחסות לרצף הסימבולים כהלמים ממושקלים (הלם של דיראק). כאשר מסנני ה-baseband במערכת התקשורת עומדים בקריטריון נייקוויסט, סימבולים יכולים להיות משודרים מעל ערוץ בעל תגובת תדר שטוחה ברוחב פס מוגבל ללא ISI. דוגמאות למסנני baseband כאלה הם מסנן Raised cosine או מסנן Sinc כמסנן האידיאלי. מסנן Raised cosine מסנן Root-raised-cosine משפט הדגימה של שאנון-נייקוויסט John G. Proakis, "Digital Communications, 3rd Edition", McGraw-Hill Book Co., 1995. ISBN 0-07-113814-5
האספה הלאומית (הונגריה)

האספה הלאומית (בהונגרית: Országgyűlés) היא פרלמנט חד ביתי המהווה את הרשות המחוקקת של הונגריה. בפרלמנט מכהנים כיום 199 נציגים. היא מונה 199 חברים הנבחרים מדי ארבע שנים, עם אחוז חסימה של כ-5%. האספה הלאומית שוכנת בבניין הפרלמנט ההונגרי בעיר הבירה בודפשט מאז שנת 1902. הפרלמנט נבחר בבחירות דמוקרטיות מאז נפילת השלטון הקומוניסטי במדינה בשנת 1989. המפלגה הגדולה ביותר היא פידס, המונה מטעמה כ-114 נציגים. בפרלמנט יש כ-25 ועדות שונות. לבית המשפט החוקתי בהונגריה יש אפשרות לערער על חקיקה העוברת באספה הלאומית. הבחירות האחרונות נערכו ב-2022, והבחירות הבאות עתידות להתקיים בשנת 2026. בתי מחוקקים לפי מדינה מדיה וקבצים בנושא האספה הלאומית בוויקישיתוף אתר האינטרנט הרשמי של האספה הלאומית ערך זה הוא קצרמר בנושא מפלגות ובנושא הונגריה. אתם מוזמנים לתרום לוויקיפדיה ולהרחיב אותו.
האחים בלוז

האם התכוונתם ל... האחים בלוז (להקה) – להקה שנוסדה בשנת 1976 האחים בלוז (סרט) – סרט קולנוע משנת 1980
האספה הלאומית (אלבניה)

פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא לפי הערך באנגלית היו בחירות ב2021. "האספה הלאומית" (באלבנית: Kuvendi i Shqipërisë) הוא כינוי לפרלמנט באלבניה שמורכב מבית מחוקקים יחיד המונה 140 נציגים הנבחרים פעם ב-4 שנים. הנציגים נבחרים באופן יחסי במחוזות אלבניה לפי רשימות סגורות. אחוז החסימה עומד על כ-3%. הבחירות האחרונות התקיימו ב-23 ביוני 2013. האספה יושבת בבירת המדינה- טירנה. הנשיא נבחר על ידי הפרלמנט. בתי מחוקקים לפי מדינה פוליטיקה של אלבניה מדיה וקבצים בנושא האספה הלאומית בוויקישיתוף אתר האינטרנט הרשמי של האספה הלאומית (באלבנית ובאנגלית) האספה הלאומית, ברשת החברתית אקס (טוויטר) ערך זה הוא קצרמר בנושא רשויות מחוקקות ובנושא אלבניה. אתם מוזמנים לתרום לוויקיפדיה ולהרחיב אותו.
האספה הלאומית של ארמניה

האספה הלאומית של הרפובליקה של ארמניה (בארמנית: Հայաստանի Հանրապետության Ազգային ժողով) היא הפרלמנט הארמני. הוא מונה כ-131 נציגים[דרושה הבהרה] והוא מורכב מבית מחוקקים יחיד, והוא שוכן בבירת המדינה, ירוואן. הבחירות בארמניה מתקיימות פעם ב-5 שנים, לפי 75 מחוזות בחירה בעלי גודל אוכלוסייה דומה. כל רשימת מועמדים צריכה להכיל לפחות 30% נשים, וגילם המינימלי של המועמדים חייב להיות 25. המועמדים חייבים להיות אזרחים ארמנים, ותושבי המדינה בחמש השנים שקדמו לבחירות. אנשים המחזיקים בסמכות ציבורית או עובדי מערכת הביטחון לא יכולים להיות חברים בפרלמנט, אלא אם כן הם פורשים מתפקידם. רשימות המועמדים מתפרסמות כשלושה חודשים לפני הבחירות. ועדת ההגנה והביטחון הוועדה לעניינים כלכליים הוועדה לאינטגרציה עם אירופה הוועדה לענייני תקציב ומימון הוועדה ליחסי חוץ הוועדה לענייני בריאות וחברה הוועדה למדע, חינוך, תרבות, נוער וספורט הוועדה לענייני מדינה ומשפט ולהגנה על זכויות אדם הוועדה למינהל טריטוריאלי, ממשל עצמי מקומי, חקלאות וסביבה פוליטיקה של ארמניה בתי מחוקקים לפי מדינה מדיה וקבצים בנושא האספה הלאומית של ארמניה בוויקישיתוף אתר האינטרנט הרשמי של האספה הלאומית של ארמניה (בארמנית, ברוסית, באנגלית ובצרפתית)
האספה הלאומית (אזרבייג'ן)

הפרלמנט של אזרבייג'ן (באזרית :Milli Məclis) הוא הרשות המחוקקת של אזרבייג'ן. הוא מונה כ-125 נציגים הנבחרים מדי חמש שנים במחוזות בחירה (כל מחוז בוחר נציג). הפרלמנט האזרי הוא הפרלמנט החילוני הראשון בעולם המוסלמי. הפרלמנט נוצר בשנות ה-20 וה-30 בימי הרפובליקה הסובייטית הסוציאליסטית האזרית. הבחירות החופשיות הראשונות התקיימו בשנת 1995. כיום, ישנן כ-11 ועדות בפרלמנט.[דרושה הבהרה] הפרלמנט יושב בבירת המדינה, באקו. פוליטיקה של אזרבייג'ן בתי מחוקקים לפי מדינה מדיה וקבצים בנושא האספה הלאומית בוויקישיתוף אתר האינטרנט הרשמי של האספה הלאומית (באזרית) אתר האינטרנט הרשמי של האספה הלאומית (ברוסית) אתר האינטרנט הרשמי של האספה הלאומית (באנגלית) האספה הלאומית, ברשת החברתית פייסבוק האספה הלאומית, ברשת החברתית אקס (טוויטר) האספה הלאומית, ברשת החברתית אינסטגרם האספה הלאומית, סרטונים בערוץ היוטיוב ערך זה הוא קצרמר בנושא רשויות מחוקקות ובנושא אזרבייג'ן. אתם מוזמנים לתרום לוויקיפדיה ולהרחיב אותו.
אריק באיי

אֶריק ברטראן בָּאיִי (בצרפתית: Eric Bertrand Bailly; נולד ב-12 באפריל 1994), הוא כדורגלן מחוף השנהב המשחק בעמדת הבלם בויאריאל ובנבחרת חוף השנהב. באיי נולד בעיר בינגרויל שבחוף השנהב, ובשנת 2011, כשהיה בן 17, עבר לספרד. בחודש דצמבר הצטרף לאקדמיית הנוער של אספניול, כשאת אשרת העבודה שלו במדינה קיבל רק בחודש אוקטובר של השנה הבאה. את הופעותיו הראשונות בקבוצות הבוגרות של אספניול ערך באיי בעונת 2013/14 עם קבוצת אספניול ב' ששיחקה באותה העונה בליגה השנייה. ב-5 באוקטובר 2014 ערך באיי את הופעת הבכורה שלו בקבוצה הראשונה של אספניול, כשעלה כמחליף בדקות הסיום של ניצחונה הביתי של אספניול 2–0 על ריאל סוסידאד. זמן קצר לאחר הופעתו הראשונה בקבוצה, קודם באיי לסגל הקבוצה הראשונה של אספניול. ב-25 בינואר 2015 חתם באיי על חוזה לחמש שנים וחצי בויאריאל, ששילמה עבורו 5.7 מיליון אירו. ב-22 בפברואר ערך באיי את הופעת הבכורה שלו במדי ויאריאל בניצחון הביתי 1–0 על אייבר. ב-19 במרץ 2015 ערך באיי הופעת בכורה אירופית, כשפתח בהרכב בהפסד 1–2 של ויאריאל לסביליה במסגרת הליגה האירופית. ב-8 ביוני 2016 חתם באיי לארבע שנים במנצ'סטר יונייטד ששילמה עבורו 38 מיליון אירו. ב-7 באוגוסט, ערך באיי את הופעת הבכורה שלו במדי מנצ'סטר יונייטד בניצחון 2–1 על לסטר סיטי במסגרת מגן הקהילה. ב-14 באוגוסט, ערך ביילי את הופעת הבכורה שלו בפרמייר ליג בניצחון קבוצתו 3–1 על בורנמות'. באיי קיבל את תואר איש המשחק בשני משחקיו הרשמיים הראשונים בקבוצה. עד מהרה הפך לשחקן הרכב ביונייטד. ב-19 באוגוסט 2017 כבש את שער הליגה הראשון שלו במדי היונייטד, כאשר כבש את השער הראשון של קבוצתו במסגרת המחזור השני מול סוונסי סיטי. ב-24 באוגוסט 2022 הושאל ביאיי לאולימפיק מרסיי לעונה אחת. ב-5 בספטמבר 2023 חתם ביאיי בבשיקטש. ב-30 בדצמבר 2023 חזר לויאריאל וחתם לשנה וחצי. ב-29 בדצמבר 2014 נכלל באיי בסגל 23 השחקנים של נבחרת חוף השנהב לגביע אפריקה לאומות 2015. ב-11 בינואר 2015 ערך באיי את הופעת הבכורה שלו במדי נבחרת חוף השנהב, במסגרת משחק ידידות נגד נבחרת ניגריה. באיי שיחק בכל ששת המשחקים של גביע אפריקה לאומות 2015, שבסיומו זכתה נבחרתו בגביע. נבחרת חוף השנהב גביע אפריקה לאומות (1): 2015 מנצ'סטר יונייטד מגן הקהילה (1): 2016 גביע הליגה האנגלית (1): 2016/2017 ליגה אירופית (1): 2016/2017 נכון ל-4 ביולי 2020 מדיה וקבצים בנושא אריק באיי בוויקישיתוף אריק באיי, ברשת החברתית אקס (טוויטר) אריק באיי, ברשת החברתית אינסטגרם אריק באיי, באתר Transfermarkt אריק באיי, באתר Soccerway אריק באיי, באתר BDFutbol אריק באיי, באתר WorldFootball.net אריק באיי, באתר National Football Teams אריק באיי, באתר FootballDatabase.eu אריק באיי, באתר ESPN אריק באיי באתר הרשמי של ויאריאל
האלק

האם התכוונתם ל... האלק (אנגלית: Hulk): הענק הירוק – מוכר בשמות "האלק האיום" ו"האלק" - דמות בדיונית של גיבור-על. הענק (סרט, 2003) – סרט על הענק הירוק האלק (כדורגלן) – כינוי של הכדורגלן הברזילאי ז'יבאנילדו ויירה דה סואוזה. האלק הוגאן – מתאבק ושחקן אמריקאי.
הפרלמנט ההלני

הפרלמנט ההלני (יוונית: Βουλή των Ελλήνων – "הפרלמנט של ההלנים") הוא הרשות המחוקקת ביוון. בפרלמנט, השוכן בבירת יוון, אתונה, ישנם כ-300 נציגים הנבחרים מדי ארבע שנים בבחירות מחוזיות. הפרלמנט בנוי בשיטה של בית מחוקקים חד-ביתי. במהלך השנים 1844-1863 ו-1927-1935 היו בפרלמנט כשני בתים. כיום המפלגה הגדולה בפרלמנט היא מפלגת המרכז-ימין דמוקרטיה חדשה, שמטעמה יש 159 נציגים. החוקה אינה קובעת מספר מדויק של חברי פרלמנט, אלא רק שבפרלמנט יהיו בין 200 ל-300 נציגים. כיום, לפחות 250 נציגים נבחרים באופן יחסי במחוזות, ועד 50 נציגים נבחרים בטופס כללי מרשימת המפלגה הגדולה ביותר, על מנת להשיג יציבות. המועמדים חייבים להיות בני 25 ומעלה ובעלי אזרחות יוונית. הם זכאים לחסינות פרלמנטרית. כיום ישנן שש ועדות קבועות בפרלמנט: ועדת התרבות והחינוך ועדת ההגנה הלאומית והיחסים בינלאומיים ועדת הכלכלה ועדת הרווחה ועדת המנהל ציבורי, הסדר ציבורי והמשפטים ועדת התעשייה והסחר. בנוסף על כך, ישנן ועדות משנה וועדות מיוחדות. אמנם יוון השיגה את עצמאותה בשנת 1821, הפרלמנט הראשון רק בשנת 1843, כ-22 שנים לאחר קבלת העצמאות. זאת לאחר שאותון המלך יצר מונרכיה חוקתית ובה פעל פרלמנט בעל שני בתים, שיפעל תחת המלך. לאחר מרד עממי שהתרחש באוקטובר 1862, המלך גורש מיוון והופסקה השיטה המונרכית. בתקופה זו היה בית אחד בפרלמנט אשר נבחר מדי ארבע שנים. החוקה של שנת 1911 חיזקה את המודרניזציה של הפרלמנט, עיקרון שלטון החוק ואת זכויות האדם, תוך הגנה של הביטחון האישי, יצירת חינוך חינם לכלל הציבור, הפקעת אדמות למען חקלאים עניים וכיבוד זכות הקניין. בשנת 1927 חודשה החוקה וקבעה כי הפרלמנט ייבחר פעם ב-5 שנים, חיזוק זכויות האדם (כגון חופש העיתונות) ויצירת מעמד למפלגות בתוך הפרלמנט. בשנת 1952 ניתנה זכות בחירה לנשים. לאחר המשטר הצבאי התקיים משאל עם ובו 69.18% מהעם בחרו בשיטת הדמוקרטיה פרלמנטרית על פני שיטת המונרכיה החוקתית. בשנת 1975 נוצרה חוקה המבוססת ברובה על החוקות של צרפת משנת 1958 ועל החוקה של גרמניה המערבית. מדיה וקבצים בנושא הפרלמנט ההלני בוויקישיתוף אתר האינטרנט הרשמי של הפרלמנט ההלני (ביוונית, באנגלית ובצרפתית) בשנת 2016 עבר חוק שביטל את שיטת הבונוס להשגת רוב קואליציוני, אך חוק זה לא היה תקף לגבי הבחירות הבאות, ב-2019. בשנת 2020, ביוזמת מפלגת השלטון דמוקרטיה חדשה, עבר חוק חדש שהחזיר את השיטה עם שינויים קלים: אם המפלגה גדולה ביותר זוכה ב-25% מהקולות לפחות, היא מקבלת 20 מושבים נוספים מעבר לכוחה היחסי, ועוד מושב אחד על כל חצי אחוז מהקולות מעבר ל-25%, עד למקסימום של 50 מושבים נוספים, שמתקבלים על פי חישוב זה אם המפלגה זכתה ב-40% או יותר מהקולות. שיטה זו יושמה לראשונה בבחירות הבזק ביוני 2023. ערך זה הוא קצרמר בנושא רשויות מחוקקות ובנושא יוון. אתם מוזמנים לתרום לוויקיפדיה ולהרחיב אותו.